Hõlmikpuu sündroom

Hõlmikpuu sündroom on kujuteldav meditsiiniline diagnoos, mida omistatakse mõne kasuliku teo või suure ürituse takistajatele väidetavalt ebaoluliste asjaolude ületähtsustamisega. Sündroomist hakati Eesti avalikkuses rääkima 1980. aastate lõpus, mil Tallinna taheti ehitada Estonia teatri uut hoonet ja tribüüni oktoobri- ja maiparaadide vastuvõtmiseks, kuid selle püstitamiseks oleks hävitatud Euroopa põhjapoolseim, looduskaitsealune Süda tänava hõlmikpuu (Ginkgo biloba), sadu teisi elujõulisi puid ja 35 hoonet.1. III 1999, Erast Parmasto, Hõlmikpuusündroomi sündroom, Üks kurblik lugu küünilisest demagoogiast(vaadatud 25. detsember 2018)

Tegu pole tegeliku meditsiinilise diagnoosiga, vaid retoorilise vahendiga oponentide motiivide madaldamiseks ja nende rühmade killustamiseks. Fraasi algse kasutuse eesmärk oli jaga ja valitse meetodil "tülli ajada keskkonnakaitsjaid ja teatrisõpru, looduskaitset ja osa kultuuritegelastest". Seetõttu on väärtuskonfliktides hõlmikpuu sündroomile apelleerijatele vastandudes räägitud ka "hõlmikpuu sündroomi sündroomist".

Vaata ka
Hõlmikpuu Eestis
Süda tänava hõlmikpuu

Viited

Välislingid
 01. märts 1999, Erast Parmasto, Hõlmikpuusündroomi sündroom, Üks kurblik lugu küünilisest demagoogiast (vaadatud 25. detsember 2018)

Kategooria:Retoorika
Kategooria:Eesti keskkonna- ja looduskaitse
Kategooria:Arutlusvead